21. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ  ΚΑΙ ΘΡΗΣΚΕΥΜΑΤΩΝ Αριθ. Φ.4112/93222 της 12/18 Οκτ.  1974  (ΦΕΚ Β΄ 1070) Περί καθορισμού των Εποπτικών Μέσων διδασκαλίας και των Οργάνων Πρακτικής Ασκήσεως των Εργαστηρίων των Ανωτέρων Ιδιωτικών Επαγγελματικών Σχολών. Έχοντες υπ’ όψει: 1.Τας διατάξεις του άρθρ. 3 παρ. 2 του Ν.Δ. 109/1973 «περί ιδρύσεως και λειτουργίας Ανωτέρων Ιδιωτικών Επαγγελματικών Σχολών». 2.Την υπ’ αριθ. 10/1973 γνωμοδότησιν του Συμβουλίου Εποπτικού Προσωπικού, αποφασίζομεν: 1.Τα του εξοπλισμού των Εργαστηρίων και των αιθουσών διδασκαλίας των Ανωτέρων Ιδιωτικών Επαγγελματικών Σχολών, περιλαμβανουσών τμήματα ειδικότητος αντίστοιχα των λειτουργούντων εις τας Σχολάς των Κ.Α.Τ.Ε., καθορίζονται κατά τα διαλαμβανόμενα εις τα τεύχη δημοπρατήσεως δια την προμήθειαν εκπαιδευτικού εξοπλισμού και επιπλώσεως, της εγκριθείσης μελέτης δια τα Εργαστήρια των Κ.Α.Τ.Ε. 2.Εις περίπτωσιν λειτουργίας ενός μόνον τμήματος ή μιας μόνον κατευθύνσεως Σχολής τινός, απαιτείται συγκρότησις και πλήρης εξοπλισμός πάντων των Εργαστηρίων, τα οποία προβλέπονται υπό του προγράμματος δια το αντίστοιχον τμήμα ή κατεύθυνσιν της Σχολής των Κ.Α.Τ.Ε. 3.Εις περίπτωσιν λειτουργίας τμημάτων ή κατευθύνσεως Τμημάτων, δια τα οποία εις τα αντίστοιχα τμήματα και κατευθύνσεις των Σχολών των Κ.Α.Τ.Ε., προβλέπεται η συγκρότησις κοινών εργαστηρίων,  είναι  δυνατή  η  πλήρης   συγκρότησις (Μετά την σελ. 576,218) Σελ. 576,219 Τεύχος 549-Σελ. 101 Ιδιωτικές Επαγγελματικές Σχολές 32.Ζ.η.19-21 ενός Εργαστηρίου δια τας κοινάς πρακτικάς ασκήσεις, υπό τον όρον, ότι το σύνολον των εις αυτό ασκουμένων συγχρόνως σπουδαστών δεν θα υπερβαίνη τους 40. Η παρούσα δημοσιευθήτω δια της Εφημερίδος της Κυβερνήσεως. 